اوکراینادا کاخوفکا سدی‌نین پارتادیلماسیندان سونرا بؤلگه‌نی سو باسیب.
ژوئن‌ین 6-دا کاخوفکا سدی‌نین وورولماسیندان سونرا سئل 600 کیلومتر مربع اراضینی احاته ائدیب. اوکراینا رسمی‌لری‌نین معلوماتینا گؤره، سئل سولاری‌نین اورتا هون‌دورلوگو 5 متری کئچیب. دنیپر چایی‌نین سدین پارتادیلماسیندان اول و سونراکی وضعیتی آیدین گؤرونور.
قئید ائدک کی، اوکراینادا دنیپر کاخوفکا سدی‌نین پارتادیلماسی نتیجه‌سینده 5 نفر حیاتینی ایتیریب، 14 میندن چوخ ائوی سو باسیب.
چرشنبه آخشامی روسیانین نظارتینده اولان کاخوفکا سدی‌نین وورولماسیندان سونرا اوکراینانین خرسون ویلایتینده تخلیه و دئین ضیانین قیمتلندیریلمه‌سی ایشلری داوام ائدیر.
اوکراینا رهبرلیگی 600 کیلومترمربع اراضی‌نین (84 مین فوتبال میدانچاسی) سو آلتیندا قالدیغینی آچیقلاییب.
بؤلگه‌ده‌کی روسیا‌پرست رهبرلیگی سدین اوچماسی نتیجه‌سینده 5 نفرین اؤلدوگونو آچیقلاییب.
اوکراینا بؤلگه ساکین‌لرینه مین تهلوکه‌سی باره‌ده خبردارلیق ائدیب. خبردارلیقدا سو باسان اراضیده مین لرین سویون سطحینه چیخمیش اولا بیله‌جگی بیلدیریلیب.
سئل‌دن سونرا بؤلگه‌ده پارتلایان مین لرین گؤرونتولری سوسیال مئدیادا پایلاشیلیب.
هم روسیا، هم ده اوکراینا بؤلگه‌دن تخلیه ایشلری آپاریر.
اوکراینا اوردوسو خرسوندا ائولرینده قاپا‌لی قالان عائله‌یه پیلوت‌سوز اوچاق ایله سو چکیلدیگی آنلارین گؤرونتولرینی پایلاشیب.
داشقین نتیجه‌سینده مین‌لرله حیوان تلف اولوب، کاخوفکا سدینده‌کی بالیق‌لار ساحله چیخیب.
روسیا و اوکراینا بیر-بیرینی کاخوفکا سدینی هدف آلماقدا اتهام ائدیر.
